1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 1/16Finlex ®
Finlex › Lainsäädäntö › Ajantasainen lainsäädäntö › Vuosi 2001 › 9.2.2001/119
Seurattu SDK 1313/2022 saakka.
9.2.2001/1 19
Vesihuoltolaki
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Tavoite
Tämän lain tavoitteena on turvata sellainen vesihuolto, että kohtuullisin kustannuksin on saatavissa riittävästi
terveydellisesti ja muutoinkin moitteetonta talousvettä sekä terveyden- ja ympäristönsuojelun kannalta
asianmukainen viemäröinti.
2 § (22.8.2014/681)
Soveltamisala
Tätä lakia sovelletaan asutuksen vesihuoltoon sekä, jollei toisin säädetä, asutukseen vesihuollon kannalta
rinnastuvan elinkeino- ja vapaa-ajantoiminnan vesihuoltoon.
Tätä lakia sovelletaan myös rakennetulla alueella maan pinnalle, rakennuksen katolle tai muulle pinnalle
kertyvän sade- tai sulamisveden ( hulevesi ) viemäröintiin siltä osin kuin vesihuoltolaitos siitä huolehtii. Mitä
tässä laissa säädetään hulevesistä, koskee lisäksi perustusten kuivatusvesiä.
3 § (22.8.2014/681)
Määritelmät
Tässä laissa tarkoitetaan:
1) vesihuollolla  veden johtamista, käsittelyä ja toimittamista talousvetenä käytettäväksi sekä jäteveden
poisjohtamista ja käsittelyä;
2) talousvedellä  ihmisten käyttöön tarkoitettua vettä sen mukaan kuin siitä terveydensuojelulaissa (763/1994)
säädetään;
3) vesihuoltolaitoksella  laitosta, joka huolehtii yhdyskunnan vesihuollosta kunnan hyväksymällä toiminta-
alueella;
3 a) vedenottopisteellä  kaivoa, lähdettä tai kohtaa pintavedessä, josta otetaan vettä talousvetenä käytettäväksi
tai talousveden valmistukseen; (29.12.2022/1259)
L:lla 1259/2022  lisätty 3 a kohta tulee voimaan 12.1.2023.
4) asiakkaalla  kiinteistön omistajaa tai haltijaa taikka muuta, joka tekee vesihuoltolaitoksen kanssa
sopimuksen kiinteistön liittämisestä laitoksen verkostoon tai laitoksen palvelujen toimittamisesta ja
käyttämisestä;
5) kuluttajalla  kuluttajansuojalain (38/1978) 1 luvun 4 §:ssä  tarkoitettua henkilöä, joka tekee
vesihuoltolaitoksen kanssa tässä laissa tarkoitetun sopimuksen;
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 2/166) yleisillä toimitusehdoilla  vesihuoltolaitoksen verkostoon liittämisestä sekä laitoksen palvelujen
toimittamisesta ja käyttämisestä tehtäviin sopimuksiin liitettäviä yleisiä ehtoja;
7) huleveden viemäröinnillä  huleveden ja perustusten kuivatusveden poisjohtamista vesihuoltolaitoksen
hulevesiviemärissä ja käsittelyä;
8) taajamalla  aluetta, jolla asuu vähintään 200 asukasta toisiaan lähellä olevissa rakennuksissa.
4 § (22.8.2014/681)
Viranomaiset
Tämän lain toimeenpanon yleinen ohjaus ja seuranta kuuluvat maa- ja metsätalousministeriölle.
Tämän lain mukaisia valvontaviranomaisia ovat toimialoillaan elinkeino-, liikenne- ja ympäristökeskus sekä
kunnan terveydensuojeluviranomainen ja kunnan ympäristönsuojeluviranomainen.
Kuluttaja-asiamies valvoo 5 luvussa tarkoitettujen sopimusten ehtojen lainmukaisuutta kuluttajansuojan
kannalta.
Elinkeino-, liikenne- ja ympäristökeskus ja kunnan ympäristönsuojeluviranomainen osallistuvat tarvittaessa
toimialoillaan terveydensuojelulaissa tarkoitettuun vedentuotantoketjun riskienhallintaan tarvittavien
ympäristötietojen kokoamiseen sekä riskienhallinnan toimenpiteiden tunnistamiseen. (29.12.2022/1259)
L:lla 1259/2022  lisätty 4 momentti tulee voimaan 12.1.2023.
Suomen ympäristökeskus vastaa ihmisten käyttöön tarkoitetun veden laadusta annetun Euroopan parlamentin
ja neuvoston direktiivissä (EU) 2020/2184 edellytettyjen tietokokonaisuuksien tuottamisesta toimialallaan ja
verkossa tapahtuvaan vedenkäyttäjille kohdistettuun tiedottamiseen liittyvien tietopalvelujen teknisestä
toteuttamisesta. (29.12.2022/1259)
L:lla 1259/2022  lisätty 5 momentti tulee voimaan 12.1.2023.
2 luku
Vesihuollon kehittäminen ja järjestäminen
5 § (22.8.2014/681)
Vesihuollon yleinen kehittäminen
Kunnan tulee kehittää vesihuoltoa alueellaan yhdyskuntakehitystä vastaavasti tämän lain tavoitteiden
toteuttamiseksi yhteistyössä alueensa vesihuoltolaitosten, laitoksille vettä toimittavien ja niiden jätevesiä
käsittelevien sekä muiden kuntien kanssa sekä osallistua vesihuollon alueelliseen yleissuunnitteluun.
6 §
Vesihuollon järjestäminen
Kiinteistön omistaja tai haltija vastaa kiinteistönsä vesihuollosta sen mukaan kuin tässä laissa ja muussa
laissa säädetään.
Jos suurehkon asukasjoukon tarve taikka terveydelliset tai ympäristönsuojelulliset syyt sitä vaativat, kunnan
tulee huolehtia siitä, että ryhdytään toimenpiteisiin tarvetta vastaavan vesihuoltolaitoksen perustamiseksi,
vesihuoltolaitoksen toiminta-alueen laajentamiseksi tai muun tarpeellisen vesihuollon palvelun saatavuuden
turvaamiseksi.
Ennen 2 momentissa tarkoitettuihin toimenpiteisiin ryhtymistä kunnan on varattava alueen kiinteistöjen
omistajille ja haltijoille tilaisuus tulla kuulluiksi.
7 § (22.8.2014/681)
Vesihuoltolaitosten toiminta-alueet
Kunnan alueella vesihuoltolaitosten toiminta-alueiden tulee kattaa alueet, joilla kiinteistöjen liittäminen
vesihuoltolaitoksen vesijohtoon tai jätevesiviemäriin on tarpeen toteutuneen tai suunnitellun
yhdyskuntakehityksen vuoksi.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 3/168 § (22.8.2014/681)
Vesihuoltolaitoksen toiminta-alueen hyväksyminen
Kunta hyväksyy vesihuoltolaitoksen toiminta-alueen ja tarvittaessa muuttaa hyväksyttyä toiminta-aluetta
vesihuollosta huolehtimiseen soveltuvan laitoksen esityksestä tai, jos laitos ei tällaista esitystä ole tehnyt,
laitosta kuultuaan. Ennen toiminta-alueen hyväksymistä tai muuttamista asiasta on tiedotettava riittävässä
laajuudessa sekä varattava valvontaviranomaisille mahdollisuus antaa lausunto ja alueen kiinteistöjen
omistajille ja haltijoille tilaisuus tulla kuulluiksi.
Toiminta-alueen tulee olla sellainen, että:
1) vesihuoltolaitos kykenee huolehtimaan vastuullaan olevasta vesihuollosta taloudellisesti ja
asianmukaisesti; ja
2) vesihuollon kustannusten kattamiseksi perittävät vesihuollon maksut muodostuvat kohtuullisiksi ja
tasapuolisiksi.
Hyväksyessään toiminta-alueen kunnan tulee toiminta-alueen eri osien vesihuollon tarpeet huomioon ottaen
määrittää alueet, jotka on saatettava vesihuoltolaitoksen vesijohtoverkoston piiriin, sekä alueet, jotka on
saatettava laitoksen jätevesiviemäriverkoston piiriin. Hyväksymispäätöksen yhteydessä on myös asetettava
tavoitteellinen yhdyskuntakehityksen tarpeita vastaava aikataulu toiminta-alueen eri osien saattamiselle
verkostojen piiriin.
Toiminta-alue, sillä sijaitsevat taajamat sekä vesijohtoverkoston ja jätevesiviemäriverkoston piiriin
saatettavat alueet esitetään kartalla, jonka on oltava yleisesti saatavilla tietoverkossa. Toiminta-alueen
hyväksymisestä on tiedotettava riittävässä laajuudessa.
8 a § (22.8.2014/681)
Vesihuollon turvaaminen toiminta-aluetta supistettaessa
Tehdessään päätöksen vesihuoltolaitoksen toiminta-alueen supistamisesta kunnan on samalla päätettävä,
miten vesihuolto turvataan niillä laitoksen verkostoihin liitetyillä kiinteistöillä, jotka jäävät toiminta-alueen
ulkopuolelle.
9 §
Vesihuollosta huolehtiminen
Vesihuoltolaitos huolehtii toiminta-alueellaan vesihuollosta yhdyskuntakehityksen tarpeita vastaavasti 8
§:ssä tarkoitetun toiminta-alueen hyväksymispäätöksen mukaisesti.
3 luku
Liittäminen vesihuoltolaitoksen verkostoon ja vesihuollon hoitaminen
10 § (22.8.2014/681)
Kiinteistön liittäminen vesihuoltolaitoksen verkostoon
Vesihuoltolaitoksen toiminta-alueella oleva kiinteistö on liitettävä laitoksen vesijohtoon ja jätevesiviemäriin.
Taajaman ulkopuolella kiinteistöä ei kuitenkaan tarvitse liittää vesihuoltolaitoksen vesijohtoon, jos:
1) kiinteistön vesihuoltolaitteisto on rakennettu ennen vesihuoltolaitoksen toiminta-alueen hyväksymistä; ja
2) kiinteistöllä on käytettävissä riittävästi terveydensuojelulaissa säädetyt laatuvaatimukset täyttävää
talousvettä.
Taajaman ulkopuolella kiinteistöä ei tarvitse liittää vesihuoltolaitoksen jätevesiviemäriin, jos:
1) kiinteistön vesihuoltolaitteisto on rakennettu ennen vesihuoltolaitoksen toiminta-alueen hyväksymistä ja
jätevesien johtamisessa ja käsittelyssä noudatetaan, mitä ympäristönsuojelulaissa (527/2014)  säädetään; tai
2) kiinteistöllä ei ole vesikäymälää ja sen jätevesien johtamisessa ja käsittelyssä noudatetaan, mitä
ympäristönsuojelulaissa säädetään.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 4/16Edellä 1 momentissa säädetyn estämättä vesihuoltolaitos saa kieltäytyä liittämästä laitoksen vesijohtoon tai
jätevesiviemäriin kiinteistöä, jonka vedenkulutus tai jolta jätevesiviemäriin johdettavan jäteveden laatu tai
määrä vaikeuttaisi laitoksen toimintaa tai laitoksen edellytyksiä huolehtia tyydyttävästi muiden kiinteistöjen
vesihuollosta.
11 § (22.8.2014/681)
Liittämisvelvollisuudesta vapauttaminen
Kunnan ympäristönsuojeluviranomainen myöntää hakemuksesta toistaiseksi voimassa olevan tai
määräaikaisen vapautuksen 10 §:ssä tarkoitetusta kiinteistön liittämisvelvollisuudesta tässä pykälässä
säädetyin perustein. Ennen vapautuksen myöntämistä vesihuoltolaitokselle ja kiinteistön omistajalle tai
haltijalle on varattava tilaisuus tulla kuulluiksi. Lisäksi kunnan ympäristönsuojeluviranomaisen on
pyydettävä vapauttamisesta kunnan terveydensuojeluviranomaisen lausunto.
Vapautus liittämisvelvollisuudesta on myönnettävä, jos:
1) liittäminen verkostoon muodostuisi kiinteistön omistajalle tai haltijalle kohtuuttomaksi, kun otetaan
huomioon kiinteistön vesihuoltolaitteiston rakentamisesta aiheutuneet kustannukset, liittämisestä aiheutuvat
kustannukset, vesihuoltolaitoksen palvelujen vähäinen tarve tai muu vastaava erityinen syy; ja
2) vapauttaminen ei vaaranna vesihuollon taloudellista ja asianmukaista hoitamista vesihuoltolaitoksen
toiminta-alueella.
Edellä 2 momentissa säädetyn lisäksi edellytyksenä vesijohtoon liittämisvelvollisuudesta vapauttamiselle on,
että kiinteistöllä on käytettävissä riittävästi vaatimukset täyttävää talousvettä. Edellytyksenä
jätevesiviemäriin liittämisvelvollisuudesta vapauttamiselle on 2 momentissa säädetyn lisäksi, että kiinteistön
jätevesien johtaminen ja käsittely voidaan järjestää ympäristönsuojelulaissa säädettyjen vaatimusten
mukaisesti.
12 § (22.8.2014/681)
Liittämiskohdat
Vesihuoltolaitoksen tulee määrätä jokaista verkostoonsa liitettävää kiinteistöä varten liittämiskohdat, joiden
tulee sijaita kiinteistön välittömässä läheisyydessä. Liittämiskohtien sijainnin takia kiinteistön liittämisestä
laitoksen verkostoon ei saa aiheutua kiinteistön omistajalle tai haltijalle kohtuuttomia kustannuksia.
13 §
Vesihuoltolaitteistojen suunnittelu, rakentaminen, kunnossapito ja käyttö
Vesihuoltolaitoksen verkostoon liitettävän kiinteistön omistaja tai haltija vastaa kiinteistön
vesihuoltolaitteistosta liittämiskohtaan saakka. Laitteisto tulee suunnitella, sijoittaa ja rakentaa niin, että se
on yhteensopiva vesihuoltolaitoksen laitteiston kanssa. Kiinteistön vesihuoltolaitteisto tulee pitää sellaisessa
kunnossa ja sitä tulee käyttää siten, että siitä ei aiheudu vaaraa tai haittaa vesihuoltolaitoksen laitteiston
käytölle eikä terveydelle tai ympäristölle.
Vesihuoltolaitoksen verkostoon liitetyn kiinteistön omistajan ja haltijan tulee sallia, että vesihuoltolaitoksen
edustaja tarkastaa laitoksen laitteistoon liitetyn tai liitettävän laitteiston laadun, kunnon ja toiminnan.
Tarkastus on suoritettava siten, että siitä aiheutuu mahdollisimman vähän haittaa kiinteistön käytölle.
Kiinteistön vesihuoltolaitteiston ja vesihuoltolaitoksen laitteiston suunnittelusta, rakentamisesta,
kunnossapidosta, käytöstä ja tarkkailusta on lisäksi voimassa, mitä niistä muussa laissa säädetään sekä mitä
kiinteistön liittämisestä sekä laitoksen palvelujen toimittamisesta ja käyttämisestä tehdyssä sopimuksessa on
sovittu.
Alueella, jolla on voimassa tai laadittavana maankäyttö- ja rakennuslaissa tarkoitettu kaava,
vesihuoltolaitoksen laitteistoja ei saa rakentaa siten, että kaavan laatiminen tai voimassa olevan kaavan
toteuttaminen vaikeutuu.
14 §
Vesihuoltolaitoksen velvollisuus huolehtia talousveden laadusta
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 5/16Vesihuoltolaitoksen tulee huolehtia siitä, että laitoksen toimittama talousvesi täyttää terveydensuojelulaissa
säädetyt laatuvaatimukset.
15 § (29.12.2022/1259)
Vesihuoltolaitoksen selvilläolo- ja tarkkailuvelvollisuus
Vesihuoltolaitoksen on oltava selvillä käyttämänsä raakaveden määrään tai laatuun kohdistuvista riskeistä
sekä laitteistonsa kunnosta. Tässä tarkoituksessa vesihuoltolaitoksen on tarkkailtava käyttämänsä raakaveden
määrää ja laatua, laitteistonsa kuntoa sekä vuotovesien määrää laitoksen vesijohto- ja viemäriverkostoissa.
Tiedot verkostojen sijainnista on saatettava sähköiseen muotoon.
Vesihuoltolaitos valitsee raakavedestä tarkkailtavat muuttujat terveydensuojelulaissa tarkoitetun
vedentuotantoketjun riskienhallinnan perusteella. Vesihuoltolaitos huolehtii siitä, että tässä tarkoituksessa
toteutetun raakavesitarkkailun tulokset sekä niihin liittyvien vedenottopisteiden ja havaintopaikkojen sijainti-
ja ominaisuustiedot toimitetaan ympäristönsuojelulaissa tarkoitettuun ympäristönsuojelun tietojärjestelmään.
Vesihuoltolaitoksen on ilmoitettava kunnan ympäristönsuojeluviranomaiselle, kunnan
terveydensuojeluviranomaiselle ja elinkeino-, liikenne ja ympäristökeskukselle 2 momentissa tarkoitetuissa
raakavedestä tarkkailtavissa muuttujissa havaituista epätavallisista muutoksista.
Mitä tässä pykälässä säädetään vesihuoltolaitoksesta, koskee myös laitosta, joka toimittaa vettä
vesihuoltolaitokselle tai käsittelee vesihuoltolaitoksen jätevesiä sekä terveydensuojelulaissa tarkoitettua
talousvettä toimittavaa laitosta, joka toimittaa talousvettä käytettäväksi vähintään 10 kuutiometriä
vuorokaudessa tai vähintään 50 henkilön tarpeisiin.
Valtioneuvoston asetuksella voidaan antaa tarkempia säännöksiä selvilläolo- ja tarkkailuvelvollisuudesta.
L:lla 1259/2022  muutettu 15 § tulee voimaan 12.1.2023. Aiempi sanamuoto kuuluu:
15 § (22.8.2014/681)
Vesihuoltolaitoksen selvilläolo- ja tarkkailuvelvollisuus
Vesihuoltolaitoksen on oltava selvillä käyttämänsä raakaveden määrään tai laatuun kohdistuvista riskeistä
sekä laitteistonsa kunnosta. Tässä tarkoituksessa vesihuoltolaitoksen on tarkkailtava käyttämänsä raakaveden
määrää ja laatua, laitteistonsa kuntoa sekä vuotovesien määrää laitoksen vesijohto- ja viemäriverkostoissa.
Tiedot verkostojen sijainnista on saatettava sähköiseen muotoon.
Mitä 1 momentissa säädetään, koskee myös laitosta, joka toimittaa vettä vesihuoltolaitokselle tai käsittelee
vesihuoltolaitoksen jätevesiä.
Valtioneuvoston asetuksella voidaan antaa tarkempia säännöksiä selvilläolo- ja tarkkailuvelvollisuudesta.
15 a § (22.8.2014/681)
Vesihuoltolaitoksen palvelujen turvaaminen häiriötilanteissa
Vesihuoltolaitos vastaa verkostoihinsa liitettyjen kiinteistöjen vesihuoltopalvelujen saatavuudesta
häiriötilanteissa. Palvelujen turvaamiseksi laitoksen on oltava yhteistyössä muiden samaan verkostoon
liitettyjen vesihuoltolaitosten, kunnan, kunnan valvontaviranomaisten, pelastusviranomaisten,
sopimuskumppanien ja asiakkaiden kanssa.
Vesihuoltolaitos laatii ja pitää ajan tasalla suunnitelman häiriötilanteisiin varautumisesta sekä ryhtyy
suunnitelman perusteella tarvittaviin toimenpiteisiin. Laitos toimittaa suunnitelman valvontaviranomaisille,
pelastusviranomaiselle ja kunnalle.
Mitä 1 ja 2 momentissa säädetään, koskee myös laitosta, joka toimittaa vettä vesihuoltolaitokselle tai
käsittelee vesihuoltolaitoksen jätevesiä.
Valtioneuvoston asetuksella voidaan antaa tarkempia säännöksiä perusteista, joiden mukaan vesihuoltolaitos
suunnittelee varautumista häiriötilanteisiin.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 6/1615 b § (4.5.2018/290)
Vesihuollon häiriötilanteista ilmoittaminen
Vesihuoltolaitoksen, joka toimittaa vettä tai ottaa vastaan jätevettä vähintään 5 000 kuutiometriä
vuorokaudessa, on ilmoitettava viipymättä elinkeino-, liikenne- ja ympäristökeskukselle merkittävästä
häiriöstä vesihuollossa. Jos häiriöstä ilmoittaminen on yleisen edun mukaista, elinkeino-, liikenne- ja
ympäristökeskus voi velvoittaa vesihuoltolaitoksen tiedottamaan asiasta tai vesihuoltolaitosta kuultuaan
tiedottaa asiasta itse.
Mitä 1 momentissa säädetään vesihuoltolaitoksesta, koskee myös laitosta, joka toimittaa vettä
vesihuoltolaitokselle tai ottaa vastaan jätevettä vesihuoltolaitokselta.
Elinkeino-, liikenne- ja ympäristökeskus toimittaa 1 momentissa tarkoitetun ilmoituksen tiedoksi maa- ja
metsätalousministeriölle. Elinkeino-, liikenne- ja ympäristökeskuksen on lisäksi arvioitava, koskeeko 1
momentissa tarkoitettu häiriö muita Euroopan unionin jäsenvaltiota, ja ilmoitettava häiriöstä tarvittaessa
jäsenvaltion asianomaiselle viranomaiselle.
Maa- ja metsätalousministeriö voi antaa asetuksella tarkempia säännöksiä siitä, milloin 1 momentissa
tarkoitettua vesihuollon häiriötä on pidettävä merkittävänä, sekä momentissa tarkoitetun ilmoituksen
sisällöstä, muodosta ja toimittamisesta.
16 § (29.12.2022/1259)
Tiedottamisvelvollisuus
Vesihuoltolaitoksen ja asiakkaan on pyydettäessä annettava toisilleen vesihuoltolaitoksen verkostoon
liittämisen sekä vesihuollon hoitamisen kannalta tarpeelliset tiedot.
Vesihuoltolaitoksen tulee tiedottaa riittävästi laitoksen toimittaman talousveden laadusta ja jäteveden
puhdistuksen tasosta sekä siitä, miten vesihuollosta perittävät maksut muodostuvat.
Talousvettä toimittavan vesihuoltolaitoksen on lähetettävä asiakkaalle vähintään kerran vuodessa laskun
yhteydessä tai muutoin helposti saatavissa olevassa muodossa tiedot laitoksen toimittaman talousveden
laadusta, hinnasta ja kulutuksesta.
Vesihuoltolaitoksen asiakkaan tulee välittää 3 momentissa tarkoitetut tiedot talousveden loppukäyttäjälle.
Mitä 3 ja 4 momentissa säädetään vesihuoltolaitoksesta ja asiakkaasta, koskee myös terveydensuojelulaissa
tarkoitettua talousvettä toimittavaa laitosta, joka toimittaa talousvettä käytettäväksi vähintään 10
kuutiometriä vuorokaudessa tai vähintään 50 henkilön tarpeisiin sekä tällaisen laitoksen asiakasta.
Valtioneuvoston asetuksella voidaan antaa tarkempia säännöksiä 3 ja 4 momentissa tarkoitetuista talousveden
laatu-, hinta- ja kulutustiedoista sekä niiden lähettämisestä ja eteenpäin välittämisestä.
L:lla 1259/2022  muutettu 16 § tulee voimaan 12.1.2023. Aiempi sanamuoto kuuluu:
16 §
Tiedottamisvelvollisuus ja asiakirjojen julkisuus (28.1.2005/54)
Vesihuoltolaitoksen ja asiakkaan on pyydettäessä annettava toisilleen vesihuoltolaitoksen verkostoon
liittämisen sekä vesihuollon hoitamisen kannalta tarpeelliset tiedot.
Vesihuoltolaitoksen tulee tiedottaa riittävästi laitoksen toimittaman talousveden laadusta ja jäteveden
puhdistuksen tasosta sekä siitä, miten vesihuollosta perittävät maksut muodostuvat.
Tietojen saamiseen vesihuoltolaitoksen asiakirjoista, jotka sisältävät raaka- tai talousveden laatua ja määrää
tai jäteveden käsittelyä ja johtamista koskevia ympäristötietoja, sekä velvollisuuteen edistää tällaisten
ympäristötietojen saantia, sovelletaan, mitä viranomaisten toiminnan julkisuudesta annetussa laissa
(621/1999)  säädetään. (28.1.2005/54)
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 7/16Vesihuoltolaitoksen päätökseen tiedonsaantia asiakirjasta koskevassa asiassa saa hakea muutosta valittamalla
hallinto-oikeuteen siten kuin oikeudenkäynnistä hallintoasioissa annetussa laissa (808/2019)  säädetään.
(5.7.2019/827)
16 a § (29.12.2022/1259)
Asiakirjojen julkisuus
Tietojen saamiseen vesihuoltolaitoksen asiakirjoista, jotka sisältävät raaka- tai talousveden laatua ja määrää
tai jäteveden käsittelyä ja johtamista koskevia ympäristötietoja, sekä velvollisuuteen edistää tällaisten
ympäristötietojen saantia, sovelletaan viranomaisten toiminnan julkisuudesta annettua lakia (621/1999) ,
vaikka laitos ei mainitun lain mukaan kuulu sen soveltamisalaan.
Vesihuoltolaitoksen päätökseen tiedonsaantia asiakirjasta koskevassa asiassa saa hakea muutosta valittamalla
hallinto-oikeuteen siten kuin oikeudenkäynnistä hallintoasioissa annetussa laissa (808/2019)  säädetään.
L:lla 1259/2022  lisätty 16 a § tulee voimaan 12.1.2023.
17 §
Asiakkaan kiinteistön käyttö
Vesihuoltolaitoksen edustajalla on oikeus tarvittaessa liikkua asiakkaan kiinteistöllä ja suorittaa siellä
laitoksen vesihuoltolaitteiston rakentamisen, kunnossapidon ja käytön kannalta tarpeellisia toimenpiteitä.
Jollei erityisistä syistä muuta johdu, liikkumisesta ja toimenpiteistä on etukäteen ilmoitettava kiinteistön
omistajalle tai haltijalle.
Vesihuoltolaitoksen on huolehdittava siitä, että asiakkaan kiinteistöllä liikkumisesta ja siellä suoritettavista
toimenpiteistä aiheutuu mahdollisimman vähän haittaa tai vahinkoa kiinteistölle tai sen käytölle.
Vesihuoltolaitoksen on korvattava aiheuttamansa haitta ja vahinko.
Käyttö- ja omistusoikeuden saamisesta vesihuollossa tarvittavia rakennuksia, laitteita ja rakennelmia varten
tarpeellisiin alueisiin säädetään erikseen. Vesilaissa (264/1961)  säädetään oikeudesta pohjaveden ottamiseen
ja veden johtamiseen sekä tutkimuksista, jotka ovat tarpeellisia vesilaissa tarkoitetun toimenpiteen
toteuttamismahdollisuuksien selvittämiseksi.
VesiL 264/1961  on kumottu VesiL:lla 587/201 1.
3 a luku (22.8.2014/681)
Huleveden viemäröinnin järjestäminen ja hoitaminen
17 a § (22.8.2014/681)
Huleveden viemäröinnin järjestäminen
Kunta voi päättää vesihuoltolaitoksen kanssa neuvoteltuaan, että laitos huolehtii päätöksessä määriteltävällä
alueella huleveden viemäröinnistä yhdyskuntakehityksen tarpeita vastaavasti. Viemäröinti on osa
maankäyttö- ja rakennuslain (132/1999) 103 b §:ssä  tarkoitettua hulevesien hallintaa.
Edellä 1 momentissa tarkoitetun päätöksen edellytyksenä on, että:
1) vesihuoltolaitos kykenee huolehtimaan huleveden viemäröinnistä taloudellisesti ja asianmukaisesti; ja
2) viemäröinnin kustannusten kattamiseksi perittävät maksut muodostuvat kohtuullisiksi ja tasapuolisiksi.
Lisäksi 1 momentissa tarkoitetun päätöksen edellytyksenä on, että kunta ja laitos ovat sopineet huleveden
viemäröinnistä tai, jos tällaista sopimusta ei ole, hulevedet viemäröidään päätöksessä tarkoitetulla alueella
maankäyttö- ja rakennuslain mukaisen asemakaavan, hulevesisuunnitelman, katusuunnitelman tai yleisen
alueen suunnitelman mukaisesti.
Päätökseen on liitettävä kartta, jossa esitetään alueet, joilla on vesihuoltolaitoksen hulevesiviemäriverkosto,
sekä alueet, joille verkosto rakennetaan.
17 b § (22.8.2014/681)
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 8/16Kiinteistön liittäminen vesihuoltolaitoksen hulevesiviemäriin
Kunnan päättämällä vesihuoltolaitoksen hulevesiviemäröinnin alueella oleva kiinteistö on liitettävä laitoksen
hulevesiviemäriin.
Edellä 1 momentissa säädetyn estämättä vesihuoltolaitos saa kieltäytyä liittämästä laitoksen
hulevesiviemäriin kiinteistöä, jolta viemäriin johdettavan huleveden laatu tai määrä vaikeuttaisi laitoksen
toimintaa tai laitoksen edellytyksiä huolehtia tyydyttävästi muiden kiinteistöjen huleveden viemäröinnistä.
17 c § (22.8.2014/681)
Hulevesiviemäriin liittämisvelvollisuudesta vapauttaminen
Kunnan ympäristönsuojeluviranomainen myöntää hakemuksesta kiinteistölle toistaiseksi voimassa olevan tai
määräaikaisen vapautuksen 17 b §:ssä tarkoitetusta liittämisvelvollisuudesta hulevesiviemäriin. Ennen
vapautuksen myöntämistä vesihuoltolaitokselle ja kiinteistön omistajalle tai haltijalle on varattava tilaisuus
tulla kuulluiksi.
Vapautus liittämisvelvollisuudesta hulevesiviemäriin on myönnettävä, jos:
1) liittäminen hulevesiviemäriin muodostuisi kiinteistön omistajalle tai haltijalle kohtuuttomaksi, kun otetaan
huomioon kiinteistön hulevesien hallinnasta aiheutuneet kustannukset, liittämisestä aiheutuvat kustannukset,
vesihuoltolaitoksen hulevesiviemäröinnin vähäinen tarve tai muu vastaava erityinen syy;
2) vapauttaminen ei vaaranna huleveden viemäröinnin taloudellista ja asianmukaista hoitamista 17 a §:ssä
tarkoitetulla vesihuoltolaitoksen hulevesiviemäröinnin alueella; ja
3) liittämisestä vapautettavan kiinteistön hulevesi voidaan poistaa muutoin asianmukaisesti.
17 d § (22.8.2014/681)
Kielto johtaa kiinteistön hulevesiä jätevesiviemäriin
Kiinteistöltä ei saa johtaa vesihuoltolaitoksen jätevesiviemäriin hulevesiä.
Jos kiinteistön hulevesiä ei poisteta kiinteistöltä muulla tavalla, kiinteistö voidaan kuitenkin liittää
jätevesiviemäriin huleveden poisjohtamiseksi, jos:
1) jätevesiviemäri on rakennettu ennen vuotta 2015 ja se on mitoitettu myös huleveden poisjohtamiseen;
2) alueella ei ole huleveden viemäriverkostoa, johon kiinteistö voidaan liittää; ja
3) vesihuoltolaitos kykenee huolehtimaan jätevesiviemäriin johdettavasta hulevedestä taloudellisesti ja
asianmukaisesti.
17 e § (22.8.2014/681)
Muut säännökset huleveden viemäröinnin hoitamisesta
Vesihuoltolaitoksen hulevesiviemäröinnin hoitamisessa on noudatettava lisäksi, mitä 12, 13, 16 ja 17 §:ssä
säädetään.
4 luku
Vesihuoltolaitoksen taloushallinto (22.8.2014/681)
18 §
Maksujen yleiset perusteet
Vesihuollon ja huleveden viemäröinnin maksujen tulee olla sellaiset, että pitkällä aikavälillä voidaan kattaa
vesihuoltolaitoksen uus- ja korjausinvestoinnit ja kustannukset. Maksuihin saa sisältyä enintään kohtuullinen
tuotto pääomalle. (22.8.2014/681)
Maksujen tulee olla kohtuulliset ja tasapuoliset. Maksun suuruudessa voidaan ottaa huomioon tarve säädellä
veden kulutusta, veden erityinen käyttötarkoitus taikka jäteveden poikkeuksellinen laatu tai määrä. Maksujen
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 9/16tulee tarpeen mukaan olla sellaiset, että ne edistävät veden säästäväistä käyttöä ja jäteveden määrän
vähentämistä sekä ehkäisevät haitallisten aineiden johtamista viemäriin.
Vesihuoltoa voidaan tukea kunnan, valtion ja Euroopan yhteisön varoista. Tuki on otettava huomioon
kustannuksia 1 momentin mukaisesti katettaessa. Vesihuollon tukemisesta on lisäksi voimassa, mitä siitä
erikseen säädetään.
19 § (22.8.2014/681)
Maksut
Vesihuoltolaitoksen tulee periä vesihuollosta käyttömaksua. Käyttömaksu peritään kiinteistön käyttämän
veden ja poisjohdettavan jäteveden määrän ja laadun perusteella. Vesihuoltolaitos voi periä käyttömaksua
myös huleveden viemäröinnistä.
Lisäksi laitos voi periä liittymismaksua ja perusmaksua sekä muita maksuja laitoksen toimittamista
palveluista. Nämä maksut ovat eri alueilla erisuuruisia, jos tämä on tarpeen kustannusten oikean
kohdentamisen tai aiheuttamisperiaatteen toteuttamisen vuoksi taikka muusta vastaavasta syystä.
Liittymismaksun suuruudessa voidaan ottaa huomioon myös kiinteistön käyttötarkoitus.
19 a § (22.8.2014/681)
Korvaus yleisten alueiden huleveden viemäröinnistä
Vesihuoltolaitos perii kunnalta kustannuksia vastaavan korvauksen yleisiltä alueilta vesihuoltolaitoksen
hulevesiviemäriin johdettavan huleveden viemäröinnistä.
20 § (22.8.2014/681)
Vesihuollon eriyttäminen kirjanpidossa
Kunnan tai yrityksen tulee kirjanpidossaan eriyttää vesihuolto muista toiminnoista. Vesihuollolle on
tilikausittain laadittava tase, tuloslaskelma ja rahoituslaskelma sekä esitettävä niiden liitteenä olevat tiedot.
Tase ja tuloslaskelma on laadittava kirjanpitolain (1336/1997)  säännösten mukaisesti.
Mitä 1 momentissa säädetään vesihuollon eriyttämisestä, sovelletaan myös 17 a §:ssä tarkoitettuun
huleveden viemäröintiin.
Mitä 1 ja 2 momentissa säädetään, koskee myös laitosta, joka toimittaa vettä vesihuoltolaitokselle tai
käsittelee vesihuoltolaitoksen jätevesiä tai hulevesiä.
20 a § (22.8.2014/681)
Vesihuoltolaitoksen toimintakertomus
Vesihuoltolaitoksen on laadittava kirjanpitolaissa tarkoitettu toimintakertomus. Siinä tulee esittää
ymmärrettävässä muodossa tämän lain 20 §:ssä tarkoitetut tilinpäätöstiedot sekä tiedot vesihuollon
hintatasoa, tehokkuutta, laatua ja kannattavuutta kuvaavista tunnusluvuista.
Toimintakertomuksessa tulee esittää 1 momentissa tarkoitetut tiedot myös 17 a §:n mukaisesta huleveden
viemäröinnistä.
Toimintakertomuksen sisällöstä voidaan antaa tarkempia säännöksiä valtioneuvoston asetuksella.
20 b § (22.8.2014/681)
Tilinpäätöstietojen ja toimintakertomuksen tarkastaminen
Tilintarkastajien tulee tarkastaa 20 §:ssä tarkoitetut tilinpäätöstiedot ja 20 a §:ssä tarkoitettu
toimintakertomus osana kunnan tai vesihuoltolaitoksen lakisääteistä tilintarkastusta.
20 c § (22.8.2014/681)
Tilinpäätöstietojen, toimintakertomuksen, toimitusehtojen ja tunnuslukujen julkistaminen
Vesihuoltolaitoksen tulee julkistaa tietoverkossa 20 §:ssä tarkoitetut tilinpäätöstiedot ja 20 a §:ssä tarkoitettu
toimintakertomus. Lisäksi laitoksen tulee julkistaa tietoverkossa vesihuollon toimitusehdot ja
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 10/16hinnoitteluperusteet sekä vesihuollon hintatasoa, tehokkuutta, laatua ja kannattavuutta kuvaavat tunnusluvut.
20 d § (22.8.2014/681)
Vesihuollon tietojärjestelmä
Suomen ympäristökeskus ylläpitää vesihuollon tietojärjestelmää yhteistyössä elinkeino-, liikenne- ja
ympäristökeskuksen kanssa. (29.12.2022/1259)
L:lla 1259/2022  muutettu 1 momentti tulee voimaan 12.1.2023. Aiempi sanamuoto kuuluu:
Suomen ympäristökeskus ylläpitää vesihuollon tietojärjestelmää yhteistyössä elinkeino-, liikenne- ja
ympäristökeskusten kanssa.
Vesihuoltolaitos toimittaa vähintään kerran vuodessa vesihuollon tietojärjestelmään vesihuoltopalvelujensa
hinnat ja niiden määräytymisperusteet sekä tiedot, joita tarvitaan vesihuollon tehokkuuden, laadun ja
kannattavuuden kuvaamiseksi. (29.12.2022/1259)
L:lla 1259/2022  muutettu 2 momentti tulee voimaan 12.1.2023. Aiempi sanamuoto kuuluu:
Vesihuoltolaitos toimittaa vesihuollon tietojärjestelmään vesihuoltopalvelujensa hinnat ja niiden
määräytymisperusteet sekä tiedot, joita tarvitaan vesihuollon tehokkuutta, laatua ja kannattavuutta kuvaavien
tunnuslukujen laskemiseksi.
Mitä 2 momentissa säädetään vesihuoltolaitoksista, koskee myös laitosta, joka toimittaa vettä
vesihuoltolaitokselle tai käsittelee vesihuoltolaitoksen jätevesiä.
Vesihuollon tietojärjestelmästä ja siihen toimitettavista tiedoista voidaan antaa tarkempia säännöksiä
valtioneuvoston asetuksella.
5 luku
Sopimukset vesihuollosta ja huleveden viemäröinnistä (22.8.2014/681)
21 §
Sopimuksen tekeminen
Sopimus kiinteistön liittämisestä vesihuoltolaitoksen verkostoon taikka laitoksen palvelujen toimittamisesta
ja käyttämisestä on tehtävä kirjallisesti tai sähköisesti siten, että sopimuksen sisältöä ei voida yksipuolisesti
muuntaa ja että sopimus säilyy kummankin osapuolen saatavilla.
22 § (22.8.2014/681)
Vesihuollon ja huleveden viemäröinnin yleiset toimitusehdot
Vesihuollon ja huleveden viemäröinnin yleiset toimitusehdot on laadittava siten, että ne ovat kohtuulliset ja
tasapuoliset.
23 §
Sopimusehtojen muuttaminen
Vesihuoltolaitos saa muuttaa 21 §:ssä tarkoitetun sopimuksen mukaisia maksuja ja muita sopimuksen ehtoja
vain:
1) sopimusehdoissa yksilöidyillä perusteilla edellyttäen, että sopimuksen sisältö ei kokonaisuutena
olennaisesti muutu;
2) lainsäädännön muutoksen tai viranomaisen siihen perustuvan päätöksen perusteella;
3) muusta erityisestä syystä olosuhteiden olennaisesti muututtua.
Vesihuoltolaitoksella on lisäksi oikeus tehdä sopimusehtoihin vähäisiä muutoksia, joilla ei ole vaikutusta
sopimuksen keskeiseen sisältöön.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 11/16Vesihuoltolaitoksen on hyvissä ajoin ennen sopimuksen muuttamista lähetettävä asiakkaalle ilmoitus siitä,
miten ja mistä ajankohdasta maksut tai muut sopimusehdot muuttuvat sekä mikä on muutoksen peruste. Jos
muutoksen perusteena on muu kuin lainsäädännön muutos tai viranomaisen siihen perustuva päätös, muutos
saa tulla voimaan aikaisintaan kuukauden kuluttua ilmoituksen lähettämisestä.
24 §
Sopimuksen irtisanominen
Vesihuoltolaitos saa irtisanoa 21 §:ssä tarkoitetun sopimuksen verkostoon liittämisestä vain, jos sopimuksen
pitäminen voimassa on kiinteistön vedenkulutuksen tai kiinteistöltä viemäriin johdettavan jäteveden,
huleveden tai perustusten kuivatusveden laadun tai määrän olennaisen muuttumisen vuoksi kohtuutonta.
Asiakas saa irtisanoa 21 §:ssä tarkoitetun sopimuksen verkostoon liittämisestä vesihuoltolaitoksen toiminta-
alueella vain, jos kiinteistölle on myönnetty vapautus liittämisvelvollisuudesta 1 1 §:n perusteella.
Vesihuoltolaitos saa irtisanoa 21 §:ssä tarkoitetun sopimuksen vesihuoltolaitoksen palvelujen toimittamisesta
ja käyttämisestä vain, jos vesihuollon palvelu on keskeytetty 26 §:ssä säädetyillä perusteilla ja sopimuksen
voimassa pitäminen on kohtuutonta.
Sen lisäksi, mitä 3 momentissa säädetään, vesihuoltolaitoksen palvelujen toimittamisesta ja käyttämisestä
tehty sopimus saadaan irtisanoa, jos palvelun käytön edellytyksenä oleva sopimus verkostoon liittämisestä
irtisanotaan 1 tai 2 momentissa säädetyllä perusteella.
Sen estämättä, mitä 1 ja 3 momentissa säädetään, vesihuoltolaitos saa irtisanoa 21 §:ssä tarkoitetun
sopimuksen verkostoon liittämisestä ja laitoksen palvelujen toimittamisesta ja käyttämisestä myös silloin,
kun asiakkaan kiinteistö jää laitoksen toiminta-alueen supistamisen takia toiminta-alueen ulkopuolelle.
Irtisanomisen edellytyksenä on, että vesihuoltolaitos tai kunta turvaa kiinteistön vesihuollon siten, että
asiakkaalle ei aiheudu tästä ylimääräisiä kustannuksia. (22.8.2014/681)
6 luku
Keskeytys ja virhe
25 §
Pakottavuus
Tämän luvun säännöksistä ei saa sopimuksin poiketa kuluttajan vahingoksi. Jollei jäljempänä toisin säädetä,
tämän luvun säännöksiä sovelletaan muutoin vesihuoltolaitoksen ja asiakkaan kesken vain, jos ei muuta ole
sovittu.
26 §
Vesihuollon palvelun keskeyttäminen
Vesihuoltolaitos saa keskeyttää veden toimittamisen sekä jäteveden, huleveden ja perustusten kuivatusveden
poisjohtamisen, jos asiakas on olennaisesti laiminlyönyt 19 §:ssä tarkoitettujen maksujen suorittamisen tai on
muutoin olennaisesti rikkonut säädöksiin tai sopimukseen perustuvia velvoitteitaan.
Vesihuoltolaitos saa keskeyttää veden toimittamisen sekä jäteveden, huleveden ja perustusten kuivatusveden
poisjohtamisen aikaisintaan viiden viikon kuluttua siitä, kun 1 momenttiin perustuvasta keskeyttämisen
uhkasta on ensimmäisen kerran ilmoitettu asiakkaalle eikä laiminlyöntiä tai velvoitteiden rikkomista ole
oikaistu ajoissa ennen ilmoitettua keskeyttämisajankohtaa. Jos säädösten tai sopimuksen vastainen toiminta
on omiaan aiheuttamaan välitöntä vaaraa tai huomattavaa haittaa laitoksen käytölle taikka terveydelle tai
ympäristölle, veden toimittaminen sekä jäteveden, huleveden ja perustusten kuivatusveden poisjohtaminen
saadaan keskeyttää välittömästi.
Jos 1 momentissa tarkoitettu maksun laiminlyönti aiheutuu kuluttajan maksuvaikeuksista, joihin hän on
joutunut vakavan sairauden tai työttömyyden taikka muun niihin rinnastettavan erityisen seikan vuoksi
pääasiassa omatta syyttään, ja asiakas on tällaisista maksuvaikeuksista ilmoittanut vesihuoltolaitokselle,
veden toimittaminen sekä jäteveden, huleveden ja perustusten kuivatusveden poisjohtaminen saadaan
keskeyttää aikaisintaan kymmenen viikon kuluttua siitä, kun keskeyttämisen uhkasta on ensimmäisen kerran
ilmoitettu asiakkaalle.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 12/1627 § (22.8.2014/681)
Virhe ja hinnanalennus
Vesihuollossa tai huleveden viemäröinnissä on virhe, kun veden laatu tai toimitustapa tai vesihuoltolaitoksen
palvelu ei vastaa sitä, mitä sopimuksen tai säädösten perusteella voidaan edellyttää. Vesihuollossa tai
huleveden viemäröinnissä on virhe myös silloin, kun se on yhtäjaksoisesti tai toistuvasti keskeytynyt, jollei
keskeytys aiheudu vesihuoltolaitoksen laitteiston tavanomaisesta korjaus- tai huoltotyöstä, joka kestää
yhtäjaksoisesti alle 12 tuntia ja josta on ilmoitettu asiakkaalle etukäteen, tai jollei keskeytystä voida muutoin
pitää keskeytyksen syy ja olosuhteet huomioon ottaen vähäisenä.
Virheenä ei pidetä sellaista vesihuoltolaitoksen palvelun häiriötä tai keskeytymistä, joka aiheutuu
vesihuoltolaitoksen vaikutusmahdollisuuksien ulkopuolella olevasta esteestä, jota sen ei kohtuudella voida
edellyttää ottavan huomioon toiminnassaan ja jonka seurauksia se ei kaikkea huolellisuutta noudattaen olisi
voinut välttää tai voittaa.
Asiakkaalla on oikeus virhettä vastaavaan hinnanalennukseen. Vaatimus hinnanalennuksesta on esitettävä
vesihuoltolaitokselle kohtuullisessa ajassa siitä, kun asiakas havaitsi virheen tai hänen olisi pitänyt se
havaita.
Jos virhe perustuu vesihuollon yli 12 tunnin yhtäjaksoiseen keskeytykseen, hinnanalennuksen määrä on
vähintään kaksi prosenttia asiakkaan vuotuisesta perus- ja käyttömaksusta. Vesihuoltolaitos vähentää
hinnanalennuksen asiakkaan laskusta todettuaan vesihuollon yhtäjaksoisen keskeytyksen. Tässä momentissa
säädetystä ei saa asutuksen vesihuollossa sopimuksin poiketa asiakkaan vahingoksi.
28 §
Vahingonkorvaus
Vesihuoltolaitos on velvollinen korvaamaan vesihuollossa tai huleveden viemäröinnissä olevasta virheestä
henkilölle taikka yksityiseen käyttöön tai kulutukseen tarkoitetulle ja vahinkoa kärsineen pääasiassa
sellaiseen tarkoitukseen käyttämälle omaisuudelle aiheutuneen vahingon. Ennen vahingon ilmenemistä
tehdyn sopimuksen ehto, joka rajoittaa vahinkoa kärsineen oikeutta korvaukseen tämän momentin nojalla, on
mitätön. (22.8.2014/681)
Vesihuoltolaitos on velvollinen korvaamaan vesihuollossa tai huleveden viemäröinnissä olevasta virheestä
asiakkaalle aiheutuvan taloudellisen vahingon. Välillisen vahingon vesihuoltolaitos on velvollinen
korvaamaan vain, jos virhe tai vahinko aiheutuu huolimattomuudesta laitoksen puolella. (22.8.2014/681)
Välillisenä vahinkona pidetään:
1) ansionmenetystä, joka aiheutuu vesihuollossa olevasta virheestä tai siitä johtuvista toimenpiteistä;
2) vahinkoa, joka aiheutuu muuhun sopimukseen perustuvasta velvoitteesta;
3) vesihuollon palvelujen käyttöön perustuvan hyödyn olennaista menetystä, josta ei aiheudu suoranaista
taloudellista vahinkoa, sekä muuta siihen rinnastettavaa olennaista haittaa;
4) muuta samankaltaista vaikeasti ennakoitavaa vahinkoa.
Jos 3 momentissa tarkoitettu vahinko aiheutuu muunlaisen vahingon rajoittamisesta, vahinkoa ei tältä osin
pidetä välillisenä.
7 luku
Valvonta, hallintopakko ja muutoksenhaku
29 §
Rikkomuksen tai laiminlyönnin oikaiseminen
Valvontaviranomainen voi kieltää sitä, joka rikkoo tätä lakia tai sen nojalla annettua säännöstä, jatkamasta tai
toistamasta säännöksen vastaista menettelyä taikka määrätä hänet täyttämään velvollisuutensa.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 13/16Kuntaan kohdistuvan kiellon tai määräyksen antaa elinkeino-, liikenne- ja ympäristökeskus.
(22.12.2009/1488)
Ennen kiellon tai määräyksen antamista valvontaviranomaisen on mahdollisuuksien mukaan neuvoteltava
tämän lain tai sen nojalla annettua säännöstä rikkoneen kanssa.
30 §
Uhkasakko sekä teettämis- ja keskeyttämisuhka
Valvontaviranomainen voi tehostaa 29 §:n nojalla antamaansa kieltoa tai määräystä uhkasakolla tai uhalla,
että tekemättä jätetty toimenpide teetetään laiminlyöjän kustannuksella taikka että toiminta keskeytetään tai
kielletään.
Uhkasakkoon, teettämisuhkaan ja keskeyttämisuhkaan sovelletaan muutoin, mitä uhkasakkolaissa
(1113/1990)  säädetään.
31 §
Vireillepano-oikeus
Jos kunta on laiminlyönyt 6 §:n 2 momentissa tarkoitetun velvollisuutensa eikä asia ole tullut vireille
valvontaviranomaisen aloitteesta, asian voi panna kirjallisesti vireille se, jonka oikeutta tai etua asia saattaa
koskea, sekä asiassa yleistä etua valvova viranomainen.
32 § (5.7.2019/827)
Muutoksenhaku
Kunnan viranomaisen 8 ja 17 a §:n nojalla antamaan päätökseen saa hakea muutosta valittamalla hallinto-
oikeuteen siten kuin kuntalaissa (410/2015)  säädetään. Valitusoikeus on myös valvontaviranomaisella.
Hallinto-oikeuden päätökseen saa hakea muutosta valittamalla vain, jos korkein hallinto-oikeus myöntää
valitusluvan.
Valvontaviranomaisen tämän lain nojalla antamaan päätökseen sekä kunnan ympäristönsuojeluviranomaisen
11 §:n nojalla antamaan päätökseen saa hakea muutosta valittamalla siten kuin oikeudenkäynnistä
hallintoasioissa annetussa laissa säädetään.
33 §
Valitusoikeus
Valitusoikeus on:
1) sillä, jonka etua tai oikeutta asia saattaa koskea;
2) kunnalla;
3) valvontaviranomaisella;
4) asiassa yleistä etua valvovalla viranomaisella.
Valvontaviranomaisella on lisäksi oikeus valittaa sellaisesta päätöksestä, jolla hallinto-oikeus on muuttanut
sen tekemää päätöstä tai kumonnut päätöksen.
34 §
Käsittely käräjäoikeudessa
Vesihuoltolaitoksen ja sen asiakkaan välinen kiinteistön vesihuoltoa koskeva riita-asia käsitellään
käräjäoikeudessa. Oikeuspaikasta säädetään tarkemmin erikseen.
8 luku
Erinäisiä säännöksiä
35 § (23.11.2018/1013)
Salassapitovelvollisuus
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 14/16Tämän lain mukaista tehtävää suorittavan salassapitovelvollisuuteen sovelletaan, mitä viranomaisten
toiminnan julkisuudesta annetussa laissa (621/1999)  säädetään.
Viranomaisten toiminnan julkisuudesta annetussa laissa säädetyn salassapitovelvollisuuden estämättä saa
tämän lain mukaisia tehtäviä suoritettaessa saatuja tietoja yksityisen ja yhteisön taloudellisesta asemasta,
liikesalaisuudesta sekä yksityisen henkilökohtaisista oloista luovuttaa:
1) valvontaviranomaiselle tämän lain mukaisten tehtävien suorittamista varten;
2) rikoksen selvittämiseksi syyttäjä- ja poliisiviranomaiselle; sekä
3) Liikenne- ja viestintävirastolle, jos se on välttämätöntä tietoturvallisuuteen liittyvien tehtävien
hoitamiseksi.
36 §
Tarkemmat säännökset
Valtioneuvoston asetuksella voidaan antaa tarkempia säännöksiä:
1) 12 §:ssä tarkoitetun liittämiskohdan enimmäisetäisyydestä kiinteistön rajasta tai liitettävän kiinteistön
lähimmästä rakennuksesta;
2) raakaveden laatuvaatimuksista, tarkkailuvelvollisuuksien toteuttamisesta ja tarkkailutietojen
toimittamisesta sekä muiden tämän lain mukaisten tehtävien hoitamisessa kertyvien tietojen toimittamisesta;
3) 18 §:ssä tarkoitetuista maksujen määräytymisen yleisistä perusteista;
4) tämän lain täytäntöönpanosta.
37 §
Voimaantulo
Tämä laki tulee voimaan 1 päivänä maaliskuuta 2001.
Lain 20 §:n säännöksiä kunnallisen vesihuoltolaitoksen kirjanpidosta sovelletaan kuitenkin ensimmäisen
kerran siltä tilikaudelta, joka alkaa 1 päivänä tammikuuta 2002 tai sen jälkeen.
Tällä lailla kumotaan yleisistä vesi- ja viemärilaitoksista 23 päivänä joulukuuta 1977 annettu laki (982/1977)
sekä jätevesimaksusta 13 päivänä heinäkuuta 1973 annettu laki (610/1973)  niihin myöhemmin tehtyine
muutoksineen.
Yleisestä viemäristä ja eräiltä teollisuudenaloilta vesiin johdettavien jätevesien sekä teollisuudesta yleiseen
viemäriin johdettavien jätevesien käsittelystä annettu valtioneuvoston päätös (365/1994)  jää kuitenkin
voimaan, kunnes ympäristönsuojelulain 1 1 §:n nojalla toisin säädetään. Päätöstä noudatetaan laadittaessa 21
§:ssä tarkoitettua sopimusta.
Ennen lain voimaantuloa voidaan ryhtyä lain täytäntöönpanon edellyttämiin toimenpiteisiin.
38 §
Siirtymäsäännökset
Kunnan tulee hyväksyä 5 §:ssä tarkoitetut vesihuollon kehittämissuunnitelmat kolmen vuoden kuluessa
tämän lain voimaantulosta. Mitä tässä laissa säädetään vesihuoltolaitoksen toiminta-alueesta, koskee myös
yleisistä vesi- ja viemärilaitoksista annetun lain 3 §:n nojalla määrättyä toiminta-aluetta, kunnes kunta
hyväksyy vesihuoltolaitokselle toiminta-alueen tämän lain 8 §:n nojalla.
Yleisistä vesi- ja viemärilaitoksista annetun lain 1 1 §:n nojalla annetut yleiset määräykset siltä osin kuin ne
eivät ole tämän lain tai sen nojalla annettujen säännösten vastaisia, ovat voimassa tämän lain mukaisina
yleisinä toimitusehtoina enintään kahden vuoden ajan tämän lain voimaantulosta.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 15/16Hallintoviranomaisessa tai tuomioistuimessa tämän lain voimaan tullessa vireillä olevissa asioissa
noudatetaan tämän lain voimaan tullessa voimassa olleita säännöksiä.
HE 85/2000 , YmVM 12/2000, EV  197/2000, Neuvoston direktiivit 75/440/ETY  (375L044); EYVL  N:o L
194, 25.7.1975, s. 26; 79/869/ETY  (379L0869); EYVL  N:o L  271, 29.10.1979, s. 44; 80/778/ETY
(380L0778); EYVL  N:o L  229, 30.8.1980, s. 1 1; 98/83/ETY  (398L0083); EYVL  N:o L  330, 5.12.1998, s. 32;
Euroopan parlamentin ja neuvoston direktiivi 2000/60/EY  (300L0060); EYVL  N:o L  327, 22.12.2000, s. 1
Muutossäädösten voimaantulo ja soveltaminen:
28.1.2005/54:
Tämä laki tulee voimaan 14 päivänä helmikuuta 2005.
HE 228/2004 , YmVM 20/2004, EV  209/2004, Euroopan parlamentin ja neuvoston direktiivi 2003/4/EY ,
28.1.2003; EYVL  N:o L  041/26, s. 0026-0032, 14.2.2003
22.12.2009/1488:
Tämä laki tulee voimaan 1 päivänä tammikuuta 2010.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 161/2009 , HaVM 18/2009, EV  205/2009
22.8.2014/681:
Tämä laki tulee voimaan 1 päivänä syyskuuta 2014. Sen 20 d § tulee kuitenkin voimaan 1 tammikuuta 2016.
Tämän lain voimaan tullessa voimassa olleen 8 §:n mukaisesti hyväksytyllä toiminta-alueella
vesihuoltolaitos huolehtii huleveden viemäröinnistä hyväksymispäätöksen mukaisesti siihen saakka, kunnes
kunta tekee 17 a §:ssä tarkoitetun päätöksen huleveden viemäröinnistä.
Ennen tämän lain voimaantuloa hyväksytyllä vesihuoltolaitoksen toiminta-alueella, jossa laitos on ryhtynyt
toimenpiteisiin vesihuollosta huolehtimiseksi, kiinteistön liittämisvelvollisuus laitoksen vesijohtoon ja
viemäriin määräytyy 31 päivään joulukuuta 2018 asti tämän lain voimaan tullessa voimassa olleen 10 §:n
mukaisesti.
Kunnan tulee esittää ennen tämän lain voimaantuloa hyväksytyt vesihuoltolaitosten toiminta-alueet, niillä
sijaitsevat taajamat sekä vesijohtoverkoston ja jätevesiviemäriverkoston piiriin saatettavat alueet kartalla 8
§:n 4 momentissa tarkoitetulla tavalla viimeistään 31 päivänä joulukuuta 2016.
Vesihuoltolaitoksen tulee saattaa tiedot verkostojen sijainnista sähköiseen muotoon 15 §:n 1 momentissa
tarkoitetulla tavalla viimeistään 31 päivänä joulukuuta 2016.
Vesihuoltolaitoksella tulee olla 15 a §:n 2 momentissa tarkoitettu suunnitelma häiriötilanteisiin
varautumisesta viimeistään 31 päivänä joulukuuta 2016.
HE 218/2013 , MmVm 6/2014, PeVL  11/2014, YmVL  7/2014, EV  56/2014
7.8.2015/979:
Tämä laki tulee voimaan 1 päivänä tammikuuta 2016.
Muutoksenhaussa ennen tämän lain voimaantuloa annettuun hallintopäätökseen sovelletaan tämän lain
voimaan tullessa voimassa olleita säännöksiä.
HE 230/2014 , LaVM 26/2014, EV  319/2014
4.5.2018/290:
Tämä laki tulee voimaan 9 päivänä toukokuuta 2018.
1/10/23, 3:12 PM Vesihuoltolaki 1 19/2001 - Ajantasainen lainsäädäntö - FINLEX ®
https://finlex.fi/fi/laki/ajantasa/2001/200101 19?search%5Btype%5D=pika&search%5Bpika%5D=vesihuoltolaki 16/16HE 192/2017 , LiVM 6/2018, EV  25/2018, Euroopan parlamentin ja neuvoston direktiivi (EU) 2016/1 148
(32016L1 148); EUVL  L 194/1, 19.7.2016 s. 1
10.8.2018/669:
Tämä laki tulee voimaan 15 päivänä elokuuta 2018.
HE 49/2018 , TaVM 1 1/2018, EV  70/2018, Euroopan parlamentin ja neuvoston direktiivi 2016/943/EU
(32016L0943); EUVL  L 157, 15.6.2016, s. 1
23.11.2018/1013:
Tämän lain voimaantulosta säädetään erikseen lailla.
L 1013/2018  tuli voimaan L:n 937/2018  mukaisesti 1.1.2019.
HE 61/2018 , HE 104/2018 , LiVM 21/2018, EV  102/2018
5.7.2019/827:
Tämä laki tulee voimaan 1 päivänä tammikuuta 2020.
HE 29/2018 , LaVM 18/2018, EV  295/2018
29.12.2022/1259:
Tämä laki tulee voimaan 12 päivänä tammikuuta 2023.
Hallintoviranomaisessa tai tuomioistuimessa tämän lain voimaan tullessa vireillä olevaan asiaan sovelletaan
lain voimaan tullessa voimassa olleita säännöksiä.
HE 196/2022 , StVM 25/2022, EV  158/2022, Euroopan parlamentin ja neuvoston direktiivi (EU) 2020/2184
(32020L2184) , EUVL  N:o L  435, 23.12.2020, s. 1
Finlex  › Lainsäädäntö  › Ajantasainen lainsäädäntö  › Vuosi 2001  › 9.2.2001/1 19
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.